ગુજરાત યુનિવર્સિટીની બીકોમ,બીસીએ,બીબીએ,એમબીએ(ઈન્ટીગ્રેટેડ), એમએસસી (સીએ એન્ડ આઈટી ઈન્ટીગ્રેટેડ)માં પ્રથમ રાઉન્ડના સીટ એલોટમેન્ટની મંગળવારે જાહેરાત થઈ છે, જે મુજબ કુલ 31922 વિદ્યાર્થીઓને સીટ એલોટમેન્ટ થયું છે. કુલ 35510 બેઠકો પરની પ્રવેશ કાર્યવાહી અંતર્ગત બીકોમમાં કુલ 28422 વિદ્યાર્થીઓને, બીબીએમાં 1200ને, બીસીએમાં 1800ને જ્યારે એમએસસીમાં 250 જ્યારે એમબીએમાં કુલ 250 વિદ્યાર્થીઓને સીટ એલોટમેન્ટ કરાયુ છે. આ સીટ એલોટમેન્ટ અંતર્ગત બીકોમમાં કુલ 3588 બેઠકો ખાલી રહી છે. જે વિદ્યાર્થીઓને સીટ એલોટમેન્ટ થયુ છે તે વિદ્યાર્થીઓ 28,29,30મી જૂન દરમ્યાન ફી ભરીને પ્રવેશ કન્ફર્મ કરાવી શકશે.